title: طوكولوسيدا
text: طوكولوسيدا (ب لّاتينية Tocolosida) هيّا ݣصر ديفاعي (كاسطرا) قديم كان ف مملكة موريطانية ؤ من بعد ف لإقليم رّوماني د موريطانية طّنجية. لموضع لحالي ديالها دابا معروف ب بلاد تاݣورارت ؤلا عين تاݣورارت ؤلا لݣزيرة، ؤ كاين علا واد ردم ف لجانوب ديال وليلي. طوكولوسيدا هيّا وحدة من 5 د لݣصورا ديفاعيين تّبناو باش يدافعو علا لمدينة د وليلي، ؤكانت مخدّمة ل هاد لموهيمة من 30 قبل لميلاد حتال 300 ميلادية. مي كاينين أديلّة بلي بقات مخدمة حتا ف لفترة لإسلامية.